《蓬溪道中所见 其一》
宋代·李新

筠舆百曲篆溪湾，润麦催花小雨悭。鶗鴃弄声知境静，鞦韆垂影见春閒。

一生瘦骨几随鹤，万事无心却爱山。为濯小槽收重碧，扫除东阁待翁还。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。